नगर में पहली बार महिलाओं एवं बालिकाओं को खाना बनाने का प्रशिक्षण देने के लिए पंद्रह दिवसीय शिविर का आयोजन किया गया। शिविर में 141 प्रतिभागियों ने शिरकत की। प्रशिक्षण के दौरान प्रशिक्षिका सुशीला माधवानी के साथ ही पुष्पा जैन, पलविंदर कौर, पूजा भाटिया और दीपिका सिंह ने प्रतिभागियों को विविध प्रकार व्यंजन बनाने के गुर सिखाए। समापन समारोह में विशिष्ट अतिथि के रूप में महेशचंद्र माधवानी, रामचंद्र, पवन कुमार, सुभाष राय आदि ने प्रतिभागियों को प्रमाण पत्र वितरित किए। कार्यक्रम की संयोजिका अमिता भाटिया ने समस्त प्रशिक्षकों और विशेष सहयोग के लिए आर्य समाज चोपन के प्रधान शंभू प्रसाद आर्य को सम्मानित किया। इस मौके पर संजय जैन, कंवलजीत सिंह, नरेश अग्रवाल, शशांक भाटिया, प्रकाश दास, संजय विश्वकर्मा, पतविंदर सिंह, अंजू जैन, रचना सूद, सुरजीत कौर, मीनल राय, सुनीता बोहरा, जयप्रीत कौर आदि उपस्थित थे। अध्यक्षता समिति के अध्यक्ष अजय भाटिया ने तथा संचालन राकेश ने किया।